Àngels Gregori, Francesc Rodrigo i Albert García, nomenats com a jurat del XIX Premi Vicent Andrés Estellés de Poesia
2025-07-24

Tal com estableix l’article quatre de la convocatòria del “XIX Premi Vicent Andrés Estellés de Poesia”, s’ha procedit a nomenar el jurat del premi que està compost per tres persones expertes en el món de la cultura, la literatura i la poesia, sent una d’elles, l’autora de l’obra guanyadora en l’edició anterior.

Així, han sigut nomenats membres del jurat del XIX Premi Vicent Andrés Estellés de Poesia de Burjassot Àngels Gregori Parra, guanyadora del XVIII edició, Francesc Rodrigo Segura, membre del jurat de la XVIII edició i Albert García Elena, guanyador del XVII Premi i membre del jurat de la XVIII edició.

Els tres membres són els que valoraran les obres presentades en la convocatòria d’enguany i, en uns mesos, donaran a conéixer el seu veredicte i el nom del guanyador del “XIX Premi Vicent Andrés Estellés de Poesia”.